PROBLEMES PER A RESOLDRE AMB EL DIAGRAMA DE STRECKEISEN
1r) Tenim una roca ígnia holocristal·lina; una vegada analitzada la seua composició mineralògica al microscopi petrogràfic, hi tenim: Quars 40%, Ortosa 25% i An10 35%. De quina roca es tracta?

2n) Tenim una roca ígnia que presenta vidre; l'anàlisi mineralògica obtinguda és: Ortosa 10%, Albita 20%, Anortita 25%, Nefelina 25% i Leucita 20%. De quina roca es tracta?

3r) La mineralogia que s'ha obtingut en estudiar una roca ígnia és la següent: Quars 10%, An15 30%, Albita 60%. De quina roca es tracta?

4t) Estem estudiant una roca ígnia amb textura granular, i la seua composició mineralògica és la següent: Quars 20%, Albita 10%, An25 5%, Ortosa 10%, Amfíbol 25%, Mica Moscovita 20% i Mica Biotita 10%. De quina roca es tracta?

5è) Hem realitzat l'estudi de la composició química d'una roca ígnia amb estructura vesicular (o vacuolar) i, després d’aplicar la norma CIPW, hem obtingut els components minerals següents: Quars 2%, Microclina 5%, Ortosa 4%, Albita 1%, Anortita 38%, Olivina 10%, Piroxé 20%, Amfíbol 10%, Mica Biotita 5% i Granat 5%. De quina roca es tracta?

6è) Ens han donat una roca que ha estat recollida en un batòlit; quan estudiem la mostra al microscopi petrogràfic, obtenim la mineralogia següent: Anortita 35%, Ortosa 10%, Microclina 5%, Nefelina 5%, Miques 15%, Amfíbol 5%, Piroxé 20% i Olivina 5%. De quina roca es tracta?